b"\n_START_ARTICLE_\nMonestir de Studenica\n_START_SECTION_\nHist\xc3\xb2ria\n_START_PARAGRAPH_\nEl monestir de Studenica, dedicat a la Presentaci\xc3\xb3 de la Mare de D\xc3\xa9u, \xc3\xa9s l'esgl\xc3\xa9sia principal de tots els temples serbis, constru\xc3\xafda durant un llarg per\xc3\xadode. La primera etapa de treball va ser completada la primavera de 1196, quan Stefan Nemanja va abandonar el tron i va establir la fundaci\xc3\xb3 del monestir. M\xc3\xa9s tard Nemanja es trasllad\xc3\xa0 al Monestir de Hilandar on mor\xc3\xad el 1199, i el seu fill i successor Stefan va assumir el control de Studenica. El tercer fill de Nemanja, Sava, despr\xc3\xa9s de reconciliar als seus germans Stefan i Vukan va traslladar les restes del seu pare al monestir. Sota la seva tutela el monestir va esdevenir el centre pol\xc3\xadtic, cultural i espiritual medieval de S\xc3\xa8rbia. Sava va escriure tamb\xc3\xa9 el Typik\xc3\xb3n de Studenica, el recull de regles de la vida de Sant Sim\xc3\xb3, un document d'enorme valor que reflecteix vida mon\xc3\xa0stica i espiritual del seu temps._NEWLINE_Studenica va gaudir d'una atenci\xc3\xb3 cont\xc3\xadnua pels membres de la dinastia Nemanji\xc4\x87. El rei Radoslav afeg\xc3\xad a l'esgl\xc3\xa9sia un n\xc3\xa0rtex espl\xc3\xa8ndid el 1235. El rei Milutin constru\xc3\xafa una esgl\xc3\xa9sia petita per\xc3\xb2 de gran bellesa dedicada a Sant Joaquim i Santa Anna._NEWLINE_Despr\xc3\xa9s de la caiguda de l'\xc3\xbaltim dels estat serbi medieval, el 1459, els otomans atacaren sovint el monestir. La primera restauraci\xc3\xb3 significativa dels danys soferts es produ\xc3\xad el 1569, quan es repintaren els frescs a l'Esgl\xc3\xa9sia de la Mare de D\xc3\xa9u. A principis del segle XVII, el monestir va patir un terratr\xc3\xa8mol i un incendi, destruint-se documents hist\xc3\xb2rics i una part significativa del llegat art\xc3\xadstic.\n_START_SECTION_\nArquitectura\n_START_PARAGRAPH_\nL'Esgl\xc3\xa9sia de Mare de D\xc3\xa9u \xc3\xa9s una bas\xc3\xadlica de nau senzilla. Al seu extrem oriental hi ha un absis tres estat, mentre que un n\xc3\xa0rtex est\xc3\xa8s mira a cap a l'oest; hi ha tamb\xc3\xa9 vest\xc3\xadbuls al nord i el sud. Durant el 1230, es va afegir un gran neon\xc3\xa0rtex. Les fa\xc3\xa7anes es constru\xc3\xafren amb lloses de marbre blanc; a l'interior, l'esgl\xc3\xa9sia es revesteix amb blocs de tova volc\xc3\xa0nica. Externament, l'Esgl\xc3\xa9sia concilia harm\xc3\xb2nicament dos estils arquitect\xc3\xb2nics, el rom\xc3\xa0nic i el bizant\xc3\xad, essent un exponent de l'anomenat estil o escola Raska._NEWLINE_Al nord-est de l'Esgl\xc3\xa9sia de la Mare de D\xc3\xa9u se situa l'Esgl\xc3\xa9sia de Sant Joaquim i Santa Anna, coneguda m\xc3\xa9s tard com l'Esgl\xc3\xa9sia del rei en honor al seu fundador. Aquesta esgl\xc3\xa9sia fou constru\xc3\xafda amb pedra i tova volc\xc3\xa0nica el 1314 en forma de creu comprimida, amb l'estructura exterior d'una volta octagonal._NEWLINE_El complex de Studenuica inclou l'esgl\xc3\xa9sia de Sant Nicolau, un petita esgl\xc3\xa9sia d'una sola nau recoberta de frescs de segle\xc2\xa0xii i principis del XIII. A l'esgl\xc3\xa9sia de Sant Nicolau i la del rei estan els fonaments de l'esgl\xc3\xa9sia dedicada a Sant Joan Baptista. A l'oest de l'esgl\xc3\xa9sia de la Verge hi ha un vell refrectari  constru\xc3\xaft durant el temps de Sant Sava.\n_START_SECTION_\nArt\n_START_PARAGRAPH_\nEls treballs escult\xc3\xb2rics de Studenica culminen amb els quatre p\xc3\xb2rtics de l'esgl\xc3\xa9sia de la Verge, principalment el situat al vessant oest entre el n\xc3\xa0rtex i l'exo-n\xc3\xa0rtex. A la paret nord, sota la volta, hi ha una finestra feta de cristalls quadrats amb medallons tallats en una placa de plom representant vuit animals fant\xc3\xa0stics, que simbolitzen alhora les virtuts de la Verge. Existeixen tamb\xc3\xa9 dues rosasses que representen l'Ull de la Provid\xc3\xa8ncia. Els ma\xc3\xa7ons arribaren al monestir, probablement des de l'Adri\xc3\xa0tic (potser des de Kotor), on Stefan Nemanja tenia un palau). Van deixar una inscripci\xc3\xb3 en alfabet serbi al timp\xc3\xa0 del p\xc3\xb2rtic oest._NEWLINE_L'esgl\xc3\xa9sia de la Verge fou ornamentada durant la d\xc3\xa8cada del 1200. Els frescs originals s'han preservat en part a l'\xc3\xa0rea de l'altar, sota la volta, en la paret oest, i en els registres m\xc3\xa9s baixos de la nau. La representaci\xc3\xb3 m\xc3\xa9s espl\xc3\xa8ndida \xc3\xa9s la de la crucifixi\xc3\xb3, pintada sobre fons blau el 1209, una de les representacions m\xc3\xa9s valorades de l'art serbi. En el mur sud es troba la paret denominada Composici\xc3\xb3 dels fundadors en la qual es mostra a la Verge aixecant a Sant Sim\xc3\xb3 com un model de l'esgl\xc3\xa9sia de Jesucrist. El n\xc3\xa0rtex va ser pintat el1569. Aquests frescs inclouen una representaci\xc3\xb3 del Judici Final en la part superior i un retrat de la dona de Nemanja com la monaja Anastasija._NEWLINE_La pintura m\xc3\xa9s antiga \xc3\xa9s el fresc de l'esgl\xc3\xa9sia del rei, una fita de l'art bizant\xc3\xad a la regi\xc3\xb3. Els frescs del n\xc3\xa0rtex de Radoslav s\xc3\xb3n originaris de 1230 i exhibeixen una estreta relaci\xc3\xb3 de l'estil pict\xc3\xb2ric de l'esgl\xc3\xa9sia principal. La capella del nord, dedicada a Sant Nicolau, cont\xc3\xa9 una composici\xc3\xb3 de l'Hetimsaia i un cicle sobre la vida del sant. A la capella sud hi ha els retrats de Nemanja, de Stefan Nemanji\xc4\x87 o de Radiolslav amb la seva esposa Anna. Al mur nord del n\xc3\xa0rtex, hi ha els retrats de tres primats de l'Esgl\xc3\xa9sia s\xc3\xa8rbia: Sant Sava, Arseni I i Sava II."